Lav et referat af nedenstående tekst:

Tekst:
Ane Marie Mikkelsens døjer stadig den dag i dag med ménene, efter hun i november 2022 kollapsede i sit hjem på grund af stress på arbejdet. Det kan nemlig være hårdt nok bare at stå for rengøringen på den lokale skole, i børnehaven eller i aktivitetshuset. Men forestil dig så, at du skal rengøre alle tre på samme dag og endda helt alene. Det var præcis, hvad Ane Marie Mikkelsens arbejdsopgaver lød på. - I starten var det fint, men så blev der ændret i mine arbejdsopgaver, og jeg skulle tage alle gangarealerne på en time og et kvarter, og der skulle jeg også lige køre med en gulvvasker, og det kan man simpelthen ikke, for så gør man ikke ordenligt rent, konstaterer hun. Hun har de seneste 15 år gjort rent i Biersted - senest for det private rengøringsfirma Kongsvang Cleaning & Facility A/S, der står for rengøringen i Jammerbugt Kommune. Mere arbejde og mindre tid Lidt efter lidt blev opgaverne flere og tiden til dem kortere, og det gik ud over hverdagen. - Ganske langsomt sneg det sig ind, at så skulle jeg lige noget, og så fik jeg hverken spist eller drukket, og jeg fik heller ikke gået på toilettet, når jeg var på arbejde, fordi der var ikke tid til det, erkender Anne Marie Mikkelsen. I november 2022 sygemeldte Ane Marie Mikkelsen sig, og dagen efter kollapser hun i sit hjem. Hun landede direkte på hovedet, og måtte på hospitalet. - Det er simpelthen frygteligt, at man skal ende så langt ud, fordi man er glad for sit arbejde, erkender hun. I dag døjer hun stadig med ménene fra den dag, og må indtil videre ikke lave andet end at være hjemme med opvasken eller en bog i haven. - Det er skræmmende, at man kan falde sådan helt ud og være helt væk. Var det sket på mit arbejde, hvor længe kunne jeg så ikke have ligget oppe i børnehaven, før jeg var kommet til mig selv måske? Se hele inslaget herunder: Fagforening bakker op Ane Maries sag er langt fra den eneste. Sådan lyder det fra 3F Midtvendsyssel. - Efter rengøringen er blevet udliciteret så skal de løbe stærkere og stærkere, og de får flere kvadratmeter, de skal gøre rent på, og det kan de simpelthen ikke nå, fastslår Danni Lage, der er faglig sekretær hos 3F Midtvendsyssel. For både fagforeningen og Ane Marie var ønsket til torsdagens kommunalbestyrelsesmøde klart og tydeligt. - Vi håber, de vil se lidt på hele den her udlicitering og så konstatere, at det simpelthen ikke er godt nok. For det er en alt for høj pris, vi betaler, på det menneskelige område, fastslår Danni Lage. - Jeg håber, de tager rengøringen hjem, så nogle af alle os gode gamle rengøringsassistenter kan få vores job tilbage til de områder, vi havde før, fastslår Anne Marie Mikkelsen. Demonstrationer foran rådhuset Fagforbundet 3F Midtvendsyssel havde derfor torsdag arrangeret demonstration foran rådhuset i Jammerbugt Kommune. Demonstrationen skete på baggrund af, hvad 3F kalder dårlige arbejdsforhold for kommunens rengøringspersonale. De seneste to et halvt år er rengøringen i kommunen blevet varetaget af private, og her er arbejdsforholdene ifølge fagforbundet blevet så urimelige, at det går ud over personalets fysiske og psykiske helbred. 3F vil derfor have kommunen til igen selv at stå for arbejdsopgaven og dermed stoppe med udliciteringen. Se da TV2 Nord var med live ved kommunalbestyrelsesmødet herunder: Uenighed i kommunen I Jammerbugt Kommune ser borgmester Mogens Christen Gade (V) dog ikke at problemet ligger hos kommunen, men istedet hos medarbejdernes fagforeninger. - Vi er meget interesseret i - som kommune - at de virksomheder, som leverer tjenestyrelse til os, at de medarbejdere har en god arbejdsplads. Og så må jeg bare sige, at jeg synes, det er ærgerligt, når man kommer så langt ud, i forhold til at lave overenskomster mellem 3F og så virksomhederne, at medarbejdere ikke kan trives på deres arbejdsplads. Og der synes jeg, at de skal prøve at revurdere deres overenskomster, konstaterer borgmesteren. - Lad os få afprøvet prisen. Lad os få lavet et udbud, så kan vi se, om der er nogen, der byder ind. Og er der nogen, der byder ind, så kan vi sammenligne med det, som det vil koste at drive det selv. Så først derefter vil vi vurdere, om vi skal tage hjemtage til det i Jammerbugt Kommune, eller om vi skal udlicitere det til en privat virksomhed. Det er gruppeformand for Socialdemokratiet i Jammerbugt Kommune dog ikke helt enig i. - Det rigtige at gøre er at hjemtage det nu, og så få set på, hvordan vi kan få det stabiliseret, både i forhold til at få en rengøring, vi vil være bekendt ude i vores skolede tilbud, men også, at personalet trives i det, fordi når vi trives, så leverer man også et godt stykke job, konstaterer Diane Aarestrup. Men det skal være en rengøring, som I i kommunen står for? - Ja Det var kun socialdemokratiet og SF, der stemte imod at sende opgaven om den kommunale rengøring i udbud igen.

Referat:
Fagforbundet 3F Midtvendsyssel havde torsdag arrangeret demonstration foran rådhuset i Jammerbugt Kommune.